**projektas**

**reg. Nr. T-49**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**DĖL NEGYVENAMŲJŲ PATALPŲ ĮSIGIJIMO PASVALIO RAJONO SAVIVALDYBĖS NUOSAVYBĖN**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 8, 12 ir 28 punktais, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais), ir atsižvelgdama į Pasvalio rajono savivaldybės administracijos direktoriaus 2021 m. kovo 1 d. įsakymą Nr. DV-124 „Dėl negyvenamųjų patalpų, esančių Stoties g. 2, Daujėnų mstl., Pasvalio r. sav., pirkimo ekonominio ir socialinio pagrindimo patvirtinimo“, 2021 m. kovo 2 d. įsakymą Nr. DV-129 „Dėl negyvenamųjų patalpų, esančių Kultūros g. 1, Vaškų mstl., Pasvalio r. sav., pirkimo ekonominio ir socialinio pagrindimo patvirtinimo“, 2021 m. kovo 2 d. įsakymą Nr. DV-131 „Dėl negyvenamųjų patalpų, esančių Žalgirio g. 16-1, Krinčino mstl., Pasvalio r. sav., pirkimo ekonominio ir socialinio pagrindimo patvirtinimo“, 2021 m. kovo 3 d. įsakymą Nr. DV-132 „Dėl negyvenamųjų patalpų, esančių Vytauto g. 9, Saločių mstl., Pasvalio r. sav., pirkimo ekonominio ir socialinio pagrindimo patvirtinimo“, Pasvalio rajono savivaldybės taryba nusprendžia:

1. Įsigyti neskelbiamų derybų būdu Pasvalio rajono savivaldybės nuosavybėn savarankiškosioms savivaldybės funkcijoms vykdyti iš Savivaldybės biudžeto asignavimų, skirtų Pasvalio rajono savivaldybės administracijai:

1.1. negyvenamąsias patalpas, esančias Stoties g. 2, Daujėnų mstl., Pasvalio r. sav. (unikalus Nr. 6796-8004-1019:0002, bendras plotas – 30,08 kv. m), už kainą, ne didesnę negu 600 Eur;

1.2. negyvenamąsias patalpas, esančias Žalgirio g. 16-1, Krinčino mstl., Pasvalio r. sav. (unikalus Nr. 6799-2001-4016, bendras plotas – 54,03 kv. m), už kainą, ne didesnę negu 1 100 Eur;

1.3. 5600/41737 dalį negyvenamųjų patalpų, esančių Kultūros g. 1, Vaškų mstl., Pasvalio r. sav. (unikalus Nr. 6798-1003-8011, bendras plotas – 56,00 kv. m), už kainą, ne didesnę negu 1 200 Eur;

1.4. negyvenamąsias patalpas, esančias Vytauto g. 9, Saločių mstl., Pasvalio r. sav. (unikalus Nr. 6797-2006-1018:0001, bendras plotas – 47,01 kv. m), už kainą, ne didesnę negu 1 000 Eur.

2. Pavesti Pasvalio rajono savivaldybės administracijos direktoriui teisės aktų nustatyta tvarka atlikti neskelbiamų derybų procedūras dėl šio sprendimo 1 punkte nurodyto turto įsigijimo ir jas atlikus, parengti bei Pasvalio rajono savivaldybės tarybai pateikti sprendimo projektą dėl nekilnojamojo daikto pirkimo Pasvalio rajono savivaldybės nuosavybėn.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vyriausioji specialistė V. Antanavičienė

Suderinta DVS Nr. RTS-49

Pasvalio rajono savivaldybės tarybai

**AIŠKINAMASIS RAŠTAS**

**DĖL NEGYVENAMŲJŲ PATALPŲ ĮSIGIJIMO PASVALIO RAJONO SAVIVALDYBĖS NUOSAVYBĖN**

2021-03-03

Pasvalys

1. **Problemos esmė.**

Akcinė bendrovė Lietuvos paštas 2021 m. vasario 22 d. raštu Nr. 3-2021-00840 „Dėl nekilnojamojo turto Pasvalio r. sav. pardavimo“ Pasvalio rajono savivaldybės administracijai pateikė pasiūlymą pirkti:

* negyvenamas patalpas, esančias Stoties g. 2, Daujėnų mstl., Pasvalio r. sav. (unikalus Nr. 6796-8004-1019:0002, bendras plotas – 30,08 kv. m), už kainą, ne mažesnę kaip nepriklausomo turto vertintojo nustatytą turto rinkos vertę, t. y. 600 Eur;
* negyvenamas patalpas, esančias Žalgirio g. 16-1, Krinčino mstl., Pasvalio r. sav. (unikalus Nr. 6799-2001-4016, bendras plotas – 54,03 kv. m), už kainą, ne mažesnę kaip nepriklausomo turto vertintojo nustatytą turto rinkos vertę, t. y. 1 100 Eur;
* 5600/41737 dalį negyvenamųjų patalpų, esančių Kultūros g. 1, Vaškų mstl., Pasvalio r. sav. (unikalus Nr. 6798-1003-8011, bendras plotas – 56,00 kv. m), už kainą, ne mažesnę kaip nepriklausomo turto vertintojo nustatytą turto rinkos vertę, t. y. 1 200 Eur;
* negyvenamąsias patalpas, esančias Vytauto g. 9, Saločių mstl., Pasvalio r. sav. (unikalus Nr. 6797-2006-1018:0001, bendras plotas – 47,01 kv. m už kainą, ne mažesnę kaip nepriklausomo turto vertintojo nustatytą turto rinkos vertę, t. y. 1 000 Eur.

Patalpos nuosavybės teise priklauso akcinei bendrovei Lietuvos paštas. Pastatų, kuriuose yra siūlomos pirkti patalpos, didžioji dalis nuosavybės teise priklauso Pasvalio rajono savivaldybei (toliau – Savivaldybė). Savivaldybei priklausančiose patalpose šiuo metu yra Pasvalio rajono savivaldybės administracijos Daujėnų, Krinčino, Saločių ir Vaškų seniūnijos.

Vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“, 10.1 punktu, Savivaldybės administracijos direktorius savo įsakymais patvirtino aukščiau nurodytų negyvenamųjų patalpų pirkimo ekonominio ir socialinio pagrindimą, kuriais siūloma įsigyti neskelbiamų derybų būdu nurodytas patalpas. Siūlomose pirkti patalpose būtų galima įrengti seniūnijų darbui reikalingas patalpas.

**Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**. Nekilnojamasis turtas būtų perkamas iš Savivaldybės biudžeto asignavimų, skirtų Pasvalio rajono savivaldybės administracijai, už kainą ne didesnę negu 3 900 Eur.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia Sprendimui įgyvendinti bus priimtos Savivaldybės administracijos direktoriaus įsakymais patvirtintos tvarkos.

**6. Sprendimo projekto iniciatoriai.** Savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė